**РАЙОННА ИЗБИРАТЕЛНА КОМИСИЯ 04-ВЕЛИКО ТЪРНОВО ЗА ИЗБОРИТЕ ЗА НАРОДНИ ПРЕДСТАВИТЕЛИ НА 02 ОКТОМВРИ 2022 г.**

**П Р О Т О К О Л № 20**

Днес, 02.10.2022 г. – 15,00 ч. Районна избирателна комисия - Велико Търново се събра на редовно заседание в състав:

Зам.-председател: Силвия Дечева Дечева

Членове: 1. Благой Христов Златанов

1. Йоана Александрова Иванова
2. Пламен Веселинов Костадинов
3. Ирена Петкова Стасинопулу
4. Сева Тони Памукчиева
5. Николинка Красимирова Митева

Предвид отсъствието на председателя и секретаря на комисията в заседанието, то е свикано от заместник-председателят, който направи предложение решенията да се подписват вместо секретар от Йоана Иванова – Член.

Предложението се подложи на гласуване. Гласували както следва:

Зам.-председател: Силвия Дечева Дечева -за

Членове: 1. Благой Христов Златанов - за

1. Йоана Александрова Иванова - за
2. Пламен Веселинов Костадинов - за
3. Ирена Петкова Стасинопулу - за
4. Сева Тони Памукчиева - за
5. Николинка Красимирова Митева - за

Комисията има необходимия кворум за вземане на решения. Заместник-председателят предложи на присъстващите членове на комисията заседанието да се проведе при следния дневен ред, а именно:

1. Жалба от Областния съвет на ДПС – Велико Търново*.*
2. Разни.

Комисията единодушно прие така предложения дневен ред. Пристъпи се към разглеждане на точките от приетия дневен ред.

Зам.-председателят на комисията предложи за гласуване следния проект на решение:

**„РЕШЕНИЕ**

**№ 328**

**гр. Велико Търново, 02.10.2022г.**

ОТНОСНО: Жалба с вх. № 499/02.10.2022 г. – 14.05 ч. от Областния съвет на ДПС – Велико Търново

Постъпила е жалба под вх. номер вх. № 499/02.10.2022 г. – 14.05 ч., заведен в регистъра на РИК-В. Търново, в която се излагат твърдения за нарушения в СИК 042200039 на територията на село Недан община Павликени, а именно, че върху представител на ПП ДПС е „указан натиск и тормоз, като без основание са повикани органите на МВР срещу него.“

Извършена е проверка по телефона, с цел установяване на фактическата действителност, като представител на РИК проведе разговор с председателя на СИК 042200039, зам. председателя на СИК 042200039, член на СИК 042200039, както и упълномощения представител Александър Зарков Александров.

При което се установи, че упълномощения представител Александър Зарков Александров е разговарял с лица пред секцията, която част от членовете на СИК и представители на политически сили са възприели като агитация за гласуване в полза на конкретен субект. При влизането си в помещението на СИК, не се е легитимирал, не е имал отличителен знак и не е представил пълномощно. Застанал е непосредствено до машината за гласуване, по начин по който е можело да бъде разкрит вота на избирателя.

Помолен е да се легитимира и да си постави съответния отличителен знак, както и да се премести на друго място. Между членовете на СИК и упълномощения представител е възникнал спор, което е довело до нарушаване на реда в изборното помещение, поради което председателя на СИК е сигнализирал органите на МВР.

При извършване на проверката представителя на политическата сила продължава да е на място, указано му е че следва да бъде с поставен отличителен знак, няма право да извършва агитация и следва да спазва ред, в противен случай ще бъде отстранен от помещението.

На председателя на СИК 042200039 е указано, че следва да разположи упълномощения представител на политическата сила по начин, по който не се нарушава тайната на вота на избирателите, като следва да следи за реда в изборното помещението и да не допуска нерегламентирана агитация.

РИК-В. Търново приема, че поведението на председателя на СИК 042200039 е в съответствие с ИК и Методическите указания на ЦИК.

Предвид горното, Районна избирателна комисия - Велико Търново, на основание чл. 72, ал. 1, т. 20 от Изборния кодекс

**Р Е Ш И:**

Оставя Жалба с вх. № 499/02.10.2022 г. – 14.05 ч. от Областния съвет на ДПС – Велико Търново като неоснователна.

Настоящото решение подлежи на обжалване в тридневен срок от по-късното по ред обявяване/публикуване пред ЦИК - гр. София.“

Комисията гласува, както следва:

Зам.-председател: Силвия Дечева Дечева -за

Членове:

1. Благой Христов Златанов - за
2. Йоана Александрова Иванова - за
3. Пламен Веселинов Костадинов - за
4. Ирена Петкова Стасинопулу - за
5. Сева Тони Памукчиева - за
6. Николинка Красимирова Митева - за

Решението беше взето в 15.00 ч.

Председателят закри заседанието в 15.00 ч.

**За председател:**

/Силвия Дечева -зам. председател на РИК /

**За секретар:**

/ Йоана Иванова-член на РИК /